Ջավախյանը կարծում է, որ այսբերգի չերեւացող մասը Ռոբերտ Քոչարյանն է։ Եվ պատահական չէ, որ վերջին իրադարձությունների ֆոնին շրջանառվում է նաեւ Քոչարյանի թեկնածությունը, իբրեւ ՀՀԿ-ի նոր թեկնածու՝ վարչապետի պաշտոնի համար․ «Հիմա Քոչարյանն ի հայտ է եկել, ու ինչպես էն ժամանակ էր ասում՝ Հայաստանում տղա չկա, կարծես հիմա էլ ասում է՝ տղա կա, ու դա ես եմ։ Ես շատ եմ տագնապում, որ 2-րդ քվեարկության ժամանակ Հանրապետական կուսակցությունն առաջադրի հենց Ռոբերտ Քոչարյանի թեկնածությունը, թեեւ երեկ հայտարարեցին, որ չեն առաջադրելու թեկնածու։ Իր գաղտնի խորհրդակցության ժամանակ մամուլում գրվեց, որ Սերժ Սարգսյանն ասել է, որ ես Կարեն Կարապետյանի թեկնածությունն եմ առաջադրում, բայց դուք մտածեք նաեւ Տարոն Մարգարյանի եւ Ռոբերտ Քոչարյանի թեկնածության մասին։ Տարոն Մարգարյանն այս առումով չի կարող իրավիճակին տիրապետել, իսկ Քոչարյանն իր վճռականությամբ, հատկապես որ ատամն արնոտ գայլի համբավ է ձեռք բերել, կարող է լինել՝ ակնկալելով նաեւ օգնություն Ռուսաստանից։ Բայց մեր բախտից Ռուսաստանի վիճակը հիմա այնքան էլ բարվոք չէ, եւ իրենք կուզեն, որ իրենց սապոգի տակի հողն ամուր լինի Հայաստանում։ Տա Աստված, որ ես սխալ դուրս գամ իմ ենթադրությունների մեջ»։